Василий Ена

Василий Георгиевич Ена (1924 елның 27 марты, Симферополь —  2013 елның 13 мае, Симферополь) — совет һәм украин географы, ландшафт белгече. География фәннәре кандидаты, профессор. Озак вакытлар Симферополь дәүләт университетында эшли. ССРБ Географик җәмгыяте әгъзасы.

 Тормыш юлы 
Василий Ена 1924 елның 27 мартында Симферопольдә туган. Бөек Ватан сугышы ветераныПамять народа.

1950 елда Кырым дәүләт педагогия институтының география факультетын тәмамлый. 1958 елда М. В. Ломоносов исемендәге Мәскәү дәүләт университеты аспирантурасында укый. 1962 елда Львов дәүләт университетында «Табигый-географик районлаштыру һәм Кырым ярымутравының ландшафт характеристикасы (хуҗалык куллану юнәлешләрен билгеләү белән)» темасына кандидатлык диссертациясе яклый.

1958 елдан Кырым педагогия институты (1972 елда Симферополь дәүләт университетына (СГУ), 1999 елда В. И. Вернадский исемендәге Таврия милли университетына үзгәртелә) ассистенты, соңрак доценты. 1965—1987 елларда уку эшләре буенча проректор вазыйфаларын башкара. 1972—1987 елларда — Симферополь дәүләт университетының гомуми җир белеме кафедрасы мөдире. Профессор исеме 1994 елда бирелгән.

2013 елның 13 маенда вафат була.

Күп кенә фәнни ассоциацияләр һәм басмалар хезмәткәре һәм әгъзасы була. «Украина география журналы», «Украина географик энциклопедиясе», «Табигать» редакция коллегияләре әгъзасы; ССРБ Географик җәмгыятенең гыйльми советы әгъзасы (1985—1995); Украина географик җәмгыятенең Кырым бүлеге рәисе (1994 елдан).

 Гаилә 
Балалар:

 Ена Андрей Васильевич (1958 елның 10 декабре, Симферополь), совет, Украина һәм Россия галим-ботанигы. Биология фәннәре докторы, «Кырым агротехнология университеты» Украина милли университетының Көньяк филиалының фитодизайн һәм ботаника кафедрасы мөдире. Украина милли фәннәр академиясенең Ботаника һәм микология проблемалары буенча фәнни совет әгъзасы, Кырым фәннәр академиясе әгъза-корреспонденты.
 Ена Александр Васильевич – Кырым республика дипломыннан соң педагогик белем бирү институтының табигый-математика фәннәре кафедрасы доценты, география фәннәре кандидаты. Кырым фәннәр академиясе әгъза-корреспонденты.

 Бүләкләр 

 I дәрәҗә Ватан сугышы ордены, 
 «Сугышчан казанышлары өчен» медале, 
 «Бөек Ватан сугышында фидакарь хезмәт өчен» медале, 
 «Бөек Ватан сугышында Алманияне җиңгән өчен»медале,
 П. П. Семенов-Тян-Шанский исемендәге медаль, 
 А.С. Макаренко исемендәге медаль, 
 Украинаның атказанган халык мәгарифе хезмәткәре (1993) һәм Кырым Автономияле Республикасының атказанган халык мәгарифе хезмәткәре (1999); 
 ике тапкыр АРК Министрлар Советы премиясе лауреаты (1997, 2000), 
 В. И. Вернадский исемендәге премия (2005).

Кырым Фәннәр академиясе академигы (1994),

 Библиография 

 Геоэкология. Симферополь: Таврия, 1996. 384 с. (в соавторстве);
 Ландшафтные памятники. Симферополь: Крым, 1964. 76 с.;
 Открыватели земли Крымской. Очерки об исследователях природы Крыма. Симферополь: Крым, 1969. 136 с.;
 В горах и на равнинах Крыма. Симферополь: Таврия,1973. 112 с.;
 Заповедные ландшафты Крыма. Симферополь: Таврия,1989. 136 с.;
 Природные феномены Крыма // Природа.1985. № 7. С. 51–62 (в соавторстве).

 Искәрмәләр 

 Әдәбият 

 В. Г. Єнi – 75 рокiв // Украïнський географiчний журнал. 1999. № 1. С. 67–68;
 Василий Георгиевич Ена. Библиография печатных трудов. Симферополь: Интеллект, 1997. 35 с.;
 Географiчна Енциклопедiя Украïни. Киïв: УРЕ, 1989. Т. 1. С. 401;
 Крымская Академия наук. Справочные данные. Симферополь: КАН, 1998. С. 7;
 Крымская Академия наук. 15 лет. Симферополь: Оригинал–М, 2008. С. 97–98;
 Пам’ятi В. Г. Єни // Украïнський географiчний журнал. 2013. № 2. С. 74;
 Памятная книга. Ветераны Великой Отечественной войны Симферопольского государственного университета. Симферополь: СГУ, 1995. С. 30;
 Профессора Таврического национального университета им. В. И. Вернадского / сост. В. В. Бобков, [В. В. Лавров]. [2-е изд.]. Киев: Либідь, 2007. С. 57–58;
 Україна. Наука. Культура. Киïв: АН УРСР, 1987. Вып. 21. С. 294.
Төркем:ССРБ географлары
Төркем:Акмәсҗиттә вафатлар
Төркем:2013 елда вафатлар
Төркем:13 май көнне вафатлар
Төркем:1924 елда туганнар
Төркем:27 март көнне туганнар
Төркем:«Бөек Ватан сугышында фидакарь хезмәт өчен» медале белән бүләкләнүчеләр
Төркем:«1941-1945 еллардагы Бөек Ватан сугышында Алманияне җиңгән өчен» медале белән бүләкләнүчеләре
Төркем:Сугышчан хезмәтләре өчен медале белән бүләкләнүчеләр
Төркем:Халыклар дуслыгы ордены кавалерлары
Төркем:I дәрәҗә Ватан сугышы ордены кавалерлары
Төркем:География фәннәре кандидатлары
Төркем:Мәскәү дәүләт университетын тәмамлаучылар
Төркем:Таврия милли университетын тәмамлаучылар